**Гуманитарлық пәндер бірлестігінің жылдық есебі.**

**2021-2022 оқу жылы.**

Жаңа оқу жылы еліміздегі білім беру ұйымдарында қатаң санитарлық-эпидемиялық талаптарды сақтай отырып штаттық режімде басталды.Десекте қашықтан оқытудың тиімді технологиялары білім беру жүйесінде қолданыла береді және карантин кезіндегі оқуда кеткен олқылықтардың орнын толтыру жұмыстары да жыл бойына жүргізілмек.

**Мектептің әдістемелік тақырыбы:**

 "Оқушылардың жалпы оқу құзыреттіліктерін қалыптастыру"

**Мектептің мақсаттары мен міндеттері:**

I.Оқушылардың мәдениеті мен құлықтылықтарының дамуы, оқушының шығармашылық әлеуетінің ашылуы, оқу және өзінің дамуының қажеттіліктерін қалыптастырылуы.

II. Мұғалімдерді жаңа оқыту әдістемесіне жүйелеу, практикаға педагогикалық технологияларын енгізу және оқудағы ақпараттық технологиялар бойынша жұмысты жалғастыру және өзін- өзі жетілдіру, курс дайындығы,түрлі байқаулар арқылы педагогикалық шеберліктерін арттыру.

III. "Сабақтастық " бағдарламасы бойынша жұмысының жетілдірілуі.

IV. Оқу тәрбие қызметінің психолого- педагогикалық құзыреттілігін жетілдіру.

V. Білімдегі мемлекеттік стандартының талаптарының орындалуының жетілдіруіне себеп болу .

VI. Сынау сыныптарының 12 жылдық білім бағдарламасының орындалуының жұмысын жалғастыру.

 **Гуманитарлық пән мұғалімдерінің ӘБ тақырыбы:**

 Тақырыбы: «Жаңа технологияларды сабақтастыру арқылы оқушылардың білім сапасын арттыру және өз мүмкіндігін дұрыс пайдалана алатын зерделі тұлғаны тәрбиелеу».

**Мақсаты:** Заманауи білім беру технологияларының элементтерін қолдану арқылы оқушылардың ауызша және жазбаша тіл мәдениетін жетілдіру, дамыту, сауатты ұрпақ тәрбиелеу.

**Міндеттері:**

Оқушыларға сапалы білім беру;

Республика, облыс, аудан көлеміндегі озық педагогикалық тәжірибені оқып үйрену;

Оқушылардың шығармашыл қабілеттерін ашуға жағдай туғызу;

Қабілеті жоғары балалармен жұмыс істеу;

Бірлестіктегі озық педагогикалық тәжірибені зерттеу, жинақтау, тарату

Жаңа оқыту технологиясының әдіс-тәсілдерін кеңінен қолдану;

Оқушылардың дәптерінің талапқа сай болуын қадағалау;

Нормативтік құжаттарды оқу, жүзеге асыру;

Пән бойынша әдістемелік жұмыстарды ұйымдастыру.

Білім сапасынан күтілетін нәтиже – 80 %

Биылғы оқу жылында мектебіміздің гуманитарлық әдістемелік бірлестігінің құрамында 9 мұғалім бар, олардың үшеуі IІ санатты, үшеуі педагог-модератор, біреуі санатсыз, бір- педагог сарапшы, бір- зерттеуші Аттестациядан өтетін мұғалімдер: Мухамедшарипов Казбек Серикович, Конарбаева Даметкен Омирзаковна, Ниязова Майра Сапаралиевна, үшеуінің де қорғалатын санаты – педагог- модератор.

Тамыз айының соңғы аптасында бірлестік отырысы болып ,онда өткен оқу жылындағы әдістемеліктің жұмысына есеп берілді. Жаңа оқу жылына арналған әдістемелік бірлестіктің жұмысы таныстырылып, жылдық жоспар бекітілді. Биылғы оқу жылындағы әдістемелік нұсқаулықтағы өзгерістер талқыланып, пән мұғалімдері жылдық жоспарларын бекіттіріп, өзіндік білім көтеру тақырыптары бойынша жұмыс жасауға кірісті,мұғалімдер өз пікірлерін ортаға салды.

 Жаңа оқу жылы нөлдік бақылау жұмысын 6.09-13.09 аралығында барлық сыныптардан алумен басталды. Қыркүйек айында тілдер мерекесіне орай іс-шаралар өткізілді, іс-шарада пән мұғалімдері ашық сабақтар мен түрлі сайыстар өткізді.

Қазан айында гуманитарлық бағыттағы пән бойынша 5-6 сынып оқушыларына арналған республикалық қашықтық олимпиадасының мектеп кезеңінде орын алған оқушылар аудандық кезеңге қатысты, нәтижесінде 5-"а" сынып оқушысы Марипбаев Марлен 2-орын иеленді.

14.12-21.12.2021ж. аралығында тарих пәнінің онкүндігі өтті.Онкүндік барысында ашық сабақтар, сыныптан тыс іс-шаралар өтілді. Оқушыларға жаңа форматтағы апталық өте ұнады және белсенділік таныттты.

1.11.2021жылы әдістемелік бірлестіктің кезекті отырысы өтті,басты мәселе 5 сынып оқушылыларының қазақ тілі мен әдебиеті пәні бойынша сабақ үлгірімінің орташа болуы,себебі былтыр онлайн форматта оқыған кезде оқушылардың 4 сыныптың бағдарламасын толық игермеуі. Пән мұғалімдері осыған орай сенбі күні қосымша сабақтар ұйымдастырылу керектігі айтылды.Үйде оқытылатын оқушыларға БЖБ мен ТЖБ жасау ерекшеліктері талқыланды. Және І тоқсан қорытындысы бойынша есеп берді.

2021жылы 15 желтоқсанда Тәуелсіздіктің 30 жылдығына орай «Тәуелсіздік тұғырым" атты 5-9 сынып оқушылары арасында мәнерлеп оқу сайысы өтті. Оқушылар белсене қатысып,нәтижесінде 5-"ә" сынып оқушысы Ахмед Айша 1-орын, 5-"ә" сынып оқушысы Тәжі Ерімбет 2-орын иеленсе, 6-"ә" сынып оқушысы Қабдолла Аяулым 3-орынды иеленіп, марапаттады. Желтоқсан айында аудандық Иманжүсіп Құтпанұлы оқуы байқауында мектептен 4 оқушы қатысты. Байқаудан «Ақынмен сырласу» номинациясы бойынша 6-"ә" сынып оқушысы Елеусіз Елжас 3-орынмен, «Даланың дара дүлділі» номинациясы бойынша 8-"а" сынып оқушысы Камиева айым 2-орынмен оралып, жетекші мұғалімдері Төрехан М.Б. мен Муминова А.Р. алғыс хат алды. Қалған екі оқушы қатысқаны үшін сертификат алды.

Желтоқсан айында тізім бойынша аттестаттациядан өтетін мұғалімдер тест тапсырды, Ниязова М.С. орыс тілі мен әдебиеті пәнінен педагог-модератор санатын қорғады.

8.01.2022 әдістемелік бірлестіктің кезекті 3 отырысы өтті,онда қаралған мәселелер 2-тоқсанның қорытындысын талдау бойынша 9 сынып оқушыларының бір сабақтан «4» немесе «3» ұсталуы жайлы айтылды. І жарты жылдық бойынша ОСЖБ-ға дайындық нәтижесі айтылды.9 сынып оқушыларына психологиялық көмек көрсету негізінде мектеп психологы Буранбаева Ж.Ж тренинг сабақтар жүргізді.Үлгірімі төмен оқушыларға жолдастық көмек ұйымдастырылды,қатемен жұмыс жүргізіліп,5-8 сынып материалдары қайталанды.

9-10-11 сыныптарға арналған аудандық пән олимпиадасына 3 оқушы қатысты. Нәтижесінде: 9-"ә" сынып оқушылары Оразбеков Ержан ағылшын тілінен 2-орын, Жанаспаев Аян 3-орынмен оралды. Жетекшілері- Мухаммедшарипов К. С. Және Ниязова М. С. алғыс хатпен марапатталды.

2022жылдың 2 ақпанынан 9 наурыз аралығында тілдер онкүндігі болды. Онкүндікте пән мұғалімдері ашық сабақтар, интеллектуалды ойындар, мәнерлеп оқу сайыстарын өткізді, оқушылар да белсенді қатысты. Аудандық «Пушкин оқулары» байқауына орыс тілі мен әдебиеті пәнінің мұғалімі Ниязова М. С. 9-"ә" сынып оқушысы Муратов Асланды қатыстырып, нәтижесінде 3-орын иеленді.

26.03.2022 күні әдістемеліктің 4 отырысы өтті. Мемлекеттік емтиханды жүргізудегі ерекшеліктер туралы оқу ісінің меңгерушісі Борщ Л.В айтып өтті.9-сынып оқушыларының мемлекеттік емтиханға дайындығы мен таңдау пәні жайында сөздер қозғалды.Жасалған кесте бойынша дайындық сабақтарын жүргізу пән мұғалімдеріне қатаң ескертілді және 9-сынып оқушыларының толық қатысуы сынып жетекшісінің жауапты екені айтылды.

Сәуір айында қазақ тілінен өзге ұлт оқушыларының 5-9сынып арасында қазақ тілін меңгеру бойынша «Тіл- мемлекет тәуелсіздігінің символы» атты республикалық қашықтық олимпиадасына мектебімізден 3 оқушы қатысты. Олар: 5-"а" сынып оқушысы: Мазюк Э., 6-"а" сынып оқушылары: Павлодар А. және Павленко И. Үш оқушы да 3-орынды иеленді.

Сәуір айының соңғы аптасында «Ғылым күні» атты гумантарлық пәндер онкүндігі өтілді.Ғылыми жоба қорғайтын оқушылардың жұмысы қорғалды. Нәтижесінде жеңімпаз оқушы ауданға баратын болды, жетекшісі Ниязова М. С. 6- «ә» сынып оқушысы Қабдолла Аяулымды республикалық «Зерде» ғылыми жобалар байқауының аудандық кезеңіне апарды, және 1-орынмен оралды.

Сәуір айының соңы мен мамыр айының басында қазақ тілі мен әдебиеті пәнінің мұғалімдері: Садыкова З.С. және Муминова Айнура Рустамовна Көкшетау қаласында орналасқан «Өрлеу» БАҰО-нан және «ПШО» ЖМ филиалында қацта даярлау біліктілік курсынан өтіп келді. Пән мұғалімдері республикалық Тағылым,Білім әлемі,Мұғалімдер айнасы ,Педагог хабаршысы журналдарына жіберген мақалдары мен сабақ жоспарларын ортаға салды.Сонымен қатар мұғалімдер онлайн семинарларға қатысып сертификаттар алып жүр.

28.05.22 күні әдістемелік бірлестіктің 5 отырысы болды.Әдістемелік жетекшісі Муминова А.Р. жыл бойы жасалған жұмыстарға есеп берді. Қазіргі таңда жазғы мектеп бекітілген кесте бойынша сабақтар жүргізіліп жатыр, пән мұғалімдері оқушының сабақ үлгерімін жақсартуға, түзетуге көмектесіп отыр. Сабақта әртүрлі жұмыс түрлері қолданылып, оқушылардың пәнге деген қызығушылықтарын арттырып, білімдегі олқылықтарды жоюға септігін тигізіп жатыр.

2021-2022 оқу жылында Гумантарлық пәндер әдістемелік бірлестігі өз жұмысын күнтізбелік жоспардағы талапқа сай орындады.

Әдістемелік бірлестіктің жетекшісі: Муминова Айнура Рустамовна